Som eg sa, er eg til liks med representanten Tenden oppteken av å auke kollektivandelen på transportnettet. Spørsmålet er òg nemnt i innstillinga frå Lågutsleppsutvalet. Der er jo den same målsetjinga heilt klar. Men eg vil gjenta det eg sa i svaret mitt: Det er Akershus fylkeskommune som sit med initiativet her. Det er Akershus fylkeskommune som må gjere sin del av jobben før statsråden kan ta tak i denne saka. Eg har respekt for lokale og regionale styresmakter. Eg innser at ein i denne saka treng litt tid lokalt for å gjere eit utgreiingsarbeid, som er antyda å skulle vere avslutta i januar 2007. Dersom det fører til ei betre løysing for Fornebu, kan det vere verdt å vente på. Det får me kome tilbake til når utgreiingsarbeidet er avslutta.